Δήμος Καλαμπάκας (πρόγραμμα Καποδίστριας)

Ο Δήμος Καλαμπάκας λειτούργησε σύμφωνα με το Σχέδιο Καποδίστριας ως δήμος τουνομού Τρικάλων από το 1999 έως το 2010 με έδρα την Καλαμπάκα. Προέκυψε από τη συνένωση του παλαιότερου Δήμου Καλαμπάκας (είχε συσταθεί το 1946) με τις πρώην Κοινότητες Αύρας, Βλαχάβας, Διάβας, Καστρακίου, Κρύας Βρύσης, Μεγάλης Κερασέας, Ορθοβουνίου και Σαρακήνας.ΦΕΚ 244Α - 04/12/1997ΦΕΚ 87Α - 07/06/2010

Ο Δήμος εκτεινόταν στο βορειοδυτικότερο τμήμα του θεσσαλικού κάμπου. Συνόρευε στα βόρεια με το Δήμο Χασίων, στα δυτικά με τους Δήμους Μαλακασίου, Καστανιάς και Κλεινοβού, στα νότια με τους Δήμους Φαλώρειας και Βασιλικής και στα ανατολικά με τους Δήμους Τυμφαίων και Παραληθαίων. Περιελάμβανε εννέα δημοτικά (από το 2006 τοπικά) διαμερίσματα από τα οποία το ένα ήταν αστικό (το δημοτικό/τοπικό διαμέρισμα Καλαμπάκας) και τα υπόλοιπα αγροτικά. Η συνολική έκταση του Δήμου ήταν 277,087km2 ενώ το μέσο σταθμικό υψόμετρο ήταν 275 μέτρα. Ο μόνιμος πληθυσμός του Δήμου Καλαμπάκας στην απογραφή του 2001 ήταν 11.347 κάτοικοι. Στον δήμο Καλαμπάκας ανήκε το εντυπωσιακό φυσικό μνημείο των Μετεώρων.

Με τη διοικητική μεταρρύθμιση του 2011 (Σχέδιο Καλλικράτης), ο Δήμος μετασχηματίστηκε στο νέο διευρυμένο Δήμο Καλαμπάκας (που μετονομάστηκε το 2018 σε Δήμο Μετεώρων) της Περιφέρειας Θεσσαλίας. Τα όρια του πρώην Δήμου Καλαμπάκας ταυτίζονται με τα όρια της Δημοτικής Ενότητας Καλαμπάκας του Δήμου Μετεώρων.

 Διοικητική διαίρεση 
Ο Δήμος περιελάμβανε τα εξής δημοτικά/τοπικά διαμερίσματα και οικισμούς:
+Δημοτικό/τοπικό διαμέρισμαΟικισμόςΜόνιμος πληθυσμός (2001)Καλαμπάκαςη Καλαμπάκα7.235η Αγία Παρασκευή121ο Βιτουμάς194Αύραςη Αύρα454η Νέα Ζωή108Βλαχάβαςη Βλαχάβα252Διάβαςη Διάβα733η Κορομηλιά -Καστρακίουτο Καστράκιον1.184Κρύας Βρύσηςη Κρύα Βρύση237τα Τριφύλλια73Μεγάλης Κερασέαςη Μεγάλη Κερασέα132η Μουργκάνη78Ορθοβουνίουτο Ορθοβούνιον121Σαρακήναςη Σαρακήνα425Δήμος Καλαμπάκας11.374
Οι οικισμοί Μονή Αγίας Τριάδος, Μονή Αγίου Στεφάνου, Μονή Βιτουμά, Μονή Βαρλαάμ και Μονή Μεταμορφώσεως καταργήθηκαν το 2001.

 Δήμαρχοι 
Δήμαρχοι Καλαμπάκας κατά την περίοδο 1999-2010 διετέλεσαν οι εξής:

 Μπουτίνας Βύρων (1999-2002, 2007-2010)
 Πινιάρας Αντώνιος (2003-2006)

Εξωτερικοί Σύνδεσμοι
Δήμος Καλαμπάκας
Υπουργείο Εσωτερικών, δήμοι του σχεδίου Καποδίστριας  
Η ιστοσελίδα με όλες τις ειδήσεις της Καλαμπάκας - www.kalabakacity.gr

 Παραπομπές 

Π